Cei trei - Gheorghe Ștefan, fost primar al municipiului Piatra Neamț, Viorel Hrebenciuc, fost lider al PSD și vicepreședinte al Camerei Deputaților, precum și Laura Georgescu, șefa Consiliului Național al Audiovizualului, au ajuns de la prima oră a dimineții la sediul instanței supreme. Este prima înfățișare în acest proces în care cei doi foști lideri politici sunt acuzați de folosire a influenței în această calitate, iar Laura Georgescu este acuzată de procurorii anticorupție de abuz în serviciu, după ce, la solicitarea lui Viorel Hrebenciuc a făcut în așa fel încât CNA să reacorde licența de emisie postului de televiziune controlat de Gheorghe Ștefan.

Rămâne de văzut ce procedură vor alege să urmeze cei trei, în condițiile în care săptămâna trecută Viorel Hrebenciuc își recunoștea vinovăția în celălalt dosar de corupție.